Όλο το πρώτο εξάμηνο του πρώτου έτους αφιερώνεται στην εκπαίδευση και εισαγωγή στις γενικές αρχές της συστημικής επιστήμης που αποτελεί και τη θεωρητική βάση στη θεραπεία οικογένειας. Από ό,τι γνωρίζουμε αυτό πραγματοποιείται σε αυτή την έκταση μόνο στο πρόγραμμα της ΕΣΥΘΕΠΑΣ. Το δεύτερο εξάμηνο του πρώτου έτους αφιερώνεται σε θέματα ψυχολογίας κυρίως και ψυχιατρικής για να αποκτήσουν οι εκπαιδευόμενοι βασικές γνώσεις για την καλύτερη κατανόηση της ύλης των επομένων ετών καθώς και για να κατέχουν βασικές έννοιες για περαιτέρω μελέτη των αντικειμένων.